Document ID: 31998R2767

ΚΑΝΟΝΙΣΜΟΣ (ΕΚ) αριθ. 2767/98 ΤΗΣ ΕΠΙΤΡΟΠΗΣ της 21ης Δεκεμβρίου 1998 για τροποποίηση του κανονισμού (ΕΚ) αριθ. 2300/97 όσον αφορά τις λεπτομέρειες εφαρμογής του κανονισμού (ΕΚ) αριθ. 1221/97 του Συμβουλίου σχετικά με τους γενικούς κανόνες εφαρμογής για τις ενέργειες στόχος των οποίων είναι η βελτίωση της παραγωγής και της εμπορίας του μελιού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1221/97 του Συμβουλίου, της 25ης Ιουνίου 1997, σχετικά με τους γενικούς κανόνες εφαρμογής για τις ενέργειες στόχος των οποίων είναι η βελτίωση της παραγωγής και της εμπορίας του μελιού (1), όπως τροποποιήθηκε από τον κανονισμό (ΕΚ) αριθ. 2070/98 (2), και ιδίως το άρθρο 5,
Εκτιμώντας:
ότι ο κανονισμός (ΕΚ) αριθ. 2300/97 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2633/98 (4) θεσπίζει τις απαραίτητες διατάξεις για την εφαρμογή των ενεργειών στόχος των οποίων είναι η βελτίωση της παραγωγής και της εμπορίας 7
ότι για να είναι δυνατή ορισμένη ελαστικότητα στην εκτέλεση του προγράμματος, τα χρηματοδοτικά όρια που ανακοινώθηκαν για κάθε ενέργεια δύνανται να ποικίλουν κατά ορισμένο ποσοστό χωρίς ωστόσο να υπάρξει υπέρβαση του συνολικού ανωτάτου ορίου του ετησίου προγράμματος 7 ότι στην περίπτωση προσφυγής στην ελαστικότητα της εκτέλεσης του προγράμματος η κοινοτική χρηματοδοτική συμμετοχή δεν μπορεί να υπερβεί το όριο του 50 % των δαπανών που πραγματικά αναλαμβάνονται από το συγκεκριμένο κράτος μέλος 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του κρέατος πουλερικών και αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2300/97 τροποποιείται ως εξής:
Παρεμβάλλεται το ακόλουθο άρθρο 4α:
«Άρθρο 4α
Τα χρηματοδοτικά όρια κάθε ενέργειας δύνανται να αυξηθούν ή να μειωθούν κατά ανώτατο ποσοστό 10 %, χωρίς να υπάρξει υπέρβαση του συνολικού ανωτάτου ορίου του ετησίου προγράμματος και χωρίς η κοινοτική συμμετοχή στη χρηματοδότηση του προγράμματος που αναφέρεται στο άρθρο 3 να υπερβεί το 50 % των δαπανών που αναλαμβάνονται από το συγκεκριμένο κράτος μέλος.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 1998.

Labels: 2
17
19
7
3
6